
Z A P I S N I K
7. sjednice Vijeća Mjesnog odbora Čulinec
Održane 16. prosinca 2021.

u sjedištu Mjesnog odbora, Ulica Badema 2a
s početkom u 17:00 sati
NAZOČNI ČLANOVI VIJEĆA:

Mario Kolar, Damir Škarić, Hrvoje Holler, Jadranka Petrović, Suzana Benc, 

Predsjedava Mario Kolar, predsjednik Vijeća.

Zapisnik vodi; Mario Kolar
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 6. sjednice Vijeća, održane 24. studenog 2021, bez izmjena:

Na prijedlog predsjednika Vijeće jednoglasno utvrđuje dnevni red bez nadopune
D N E V N I   R E D
1. Prijedlog za postavljanje dodatnih rasvjetnih tijela na postojeće stupove u ulici Filipa Ankovića Arara – donošenje zaključka
2. Aktualna komunalna problematika,
3. Pitanja, prijedlozi i obavijesti.
Ad 1.
Prijedlog za postavljanje dodatnih rasvjetnih tijela na postojeće stupove u ulici Filipa Ankovića Arara –  donošenje zaključka;

Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja. Naime, VMO Čulinec putem predsjednika Vijeća, zaprimilo je obavijest i molbu građana, stanovnika ulice Filipa Ankovića Arara, da ista ulica ne posjeduje uličnu rasvjetu te da mole da im se omogući ista. O molbi građana, predsjednik Vijeća Mario Kolar obavijesti je članove Vijeća kako bi se neposredno izvršio uvid na lokaciji te kako bni se sve odluke donijele sukladno stvarno stanju i potrebama.  Članovi VMO, izvršili su neposredni izvid na traženoj lokaciji te je otvorena rasprava o zahtjevu građana 
· U raspravi sudjeluju: Mario Kolar, Hrvoje Holler, Jadranka Petrović, Suzana Benc, Damir Škarić

Vijeće Mjesnog odbora Čulinec razmotrilo je Zahtjev građana za postavljanjem rasvjete u ulici Filipa Ankovića Arara te je zaključilo da je zahtjev građana opravdan i da u navedenoj ulici nisu postavljena rasvjetna tijela. VMO također zaključuje da u većini dužine ulice nisu postavljeni niti stupovi za električnu mrežu, kako je širina ulice većim dijelom nedostatne širine, a postavljanje dodatnih stupova na prometnici (prometnica nema niti nogostupe) bi sprječavalo siguran prolaz većim vozilima, npr odvoza smeća ili vatrogasne službe. VMO zaključuje također da na kraju ulice se nalaze i dva stupa sa električnim priključkom, a na koje nisu postavljena rasvjetna tijela. 

Vijeće jednoglasno donosi;
Z A K LJ U Č A K

o prijedlogu za postavljanje dodatnih rasvjetnih tijela na postojeće stupove u
 ulici Filipa Anakovića Arara
1. Vijeće traži  od nadležnog Gradskog ureda mišljenje u svezi postavljanja rasvjetnih stupova u ulici Filipa Ankovića Arara te postavljanje rasvjetnih tijela na stupovima na kojima postoji električna mreža, a bez postavljenih rasvjetnih tijela.

2. Vijeće Mjesnog odbora  Čulinec, će dostaviti pisane pozive vlasnicima objekata ulice Filipa Ankovića Arara, sa pozivom na sjednicu Vijeća  Mjesnog odbora Čulinec, tijekom koje sjednice će se utvrditi moguće davanje „služnosti“ za postavljanje rasvjetnih stupova uz cestu na parcelama vlasnika objekata.
3. Ovaj zaključak se dostavlja Gradskoj četvrti Donja Dubrava na daljnje postupanje.
Ad 2.
Aktualna komunalna problematika:
· U raspravi sudjeluju: Mario Kolar, Hrvoje Holler, Jadranka Petrović, Suzana Benc, Damir Škarić

Predsjednik VMO obavještava članove vijeća o:

- pristiglim tjednim operativnim planovima Zrinjevca, Čistoće, Zagrebačkih cesta te čišćenja oborinske odvodnje na području VGČ Donja Dubrava.

- Dostavi mišljenja nadležnog tijela o postavljanju znaka zabrane parkiranja u ulici Josipa Rožića.

- Damir Škarić i Suzana Benc izvještavaju o trenutnoj situaciji u svezi skupljanja potpisa za promjenu lokacije dječjeg autobusa te se utvrđuje da je prikupljeno 48 potpisa građana, roditelja djece koja koriste školski autobus.

Dovršeno u 20:00 sati.
KLASA: 026-02/21-002/2226

URBROJ: 251-06-11-401-21-2

U Zagrebu, 16. prosinca 2021.

Zapisnik sastavio: 

